**MEGHÍVÓ
A generációk együttműködését célzó programRA**

A Kőszeg Város Önkormányzata által koordinált „Esélyteremtési akcióprogram a Kőszegi Járásban” című, ÁROP-1.A.3-2014-2014-0019 számú projekt keretében a cél a járási együttműködés megvalósítása az esélyegyenlőség biztosítása érdekében. Az elmúlt 4 hónapban létrejött a járási felzárkózási kerekasztal, elkészült a programtervet megalapozó helyzetelemzés, és a szeptember végéig tartó időszakban alakulnak ki a jövőben megvalósítandó intézkedések.

A projekt keretében KÖZÖS, TÖBB ÖNKORMÁNYZAT RÉSZVÉTELÉVEL ZAJLÓ JÁRÁSI ESÉLYEGYENLŐSÉGI AKCIÓPROGRAM valósul meg, melynek egyik eleme a **család szerepének megerősítése, generációk együttműködését célzó program** szervezése az idősek és fiatalok egymásra találása érdekében együttműködések kidolgozása és elindítása.

**Generációk együttműködését célzó interaktív rendezvény**

kerül megrendezésre **2015. október 1-jén 10.00 órától**

a **Jurisics-vár Művelődési Központ és Várszínház KÖSZHÁZ-ában** (9730 Kőszeg, Rajnis u. 9.)

Kérem Önt, hogy fogadja el a meghívásunkat és vegyen részt a Generációk együttműködését célzó programon!

**PROGRAM:**

09:45 – 10:00 Regisztráció

10:00 – 10:10 A rendezvényt megnyitja: Huber László polgármester és Básthy Béla a Kőszegi Járási Felzárkózási Kerekasztal elnöke

10:10 – 11:30 „Együtt a generációk” – a helyi óvoda és a helyi idősek klubtagjainak találkozása, beszélgetés, közös játék során a tapasztalatok átadása

11:30 – 11:45 Helyi idősklubok vezetőinek köszöntése hosszú évek során végzett áldozatos munkájuk elismeréseként

11:45 – 12:30 Büfé, kötetlen beszélgetés

Részvételére feltétlenül számítunk!

Kőszeg, 2015. szeptember 8.

Tisztelettel:

 …………………………………………….

 Huber László

 polgármester